Több mint egy év kellett hozzá. Éjjel 23:21-or kitették, majd azzal a lendülettel le is vették. Ez azt jelenti, hogy soha nem kerül az olvasóik elé, csak ha ismerik a cikk linkjét. Bár ezzel papíron eleget tesznek a bíróság felszólításának, és helyreigazítják a cikket, de a valóságban soha nem kerül egyetlen olvasójuk elé sem, hogy hazudtak

– írta Facebookon Juhász Péter, a 2018-as gyászos választási eredménye után feloszlatott Együtt korábbi elnöke.

Juhászt a választás előtt rendre keményen támadta a kormányoldali sajtó. Abban a cikkben, amelyet most igazított helyre az éjszaka kellős közepén az Origo azt állította a névtelen szerző, hogy Juhász megverte, begyógyszerezte, majd a lakásában fogva tartotta előző élettársát.

A helyreigazítás szövege szerint az Origo cikk minden fontos állítása valótlanság volt.

Kiemelt kép: MTI/Balogh Zoltán